Suspecta care i-a trimis lui Donald Trump un plic cu otravă a fost reținută.
I-a trimis lui Donald Trump un plic ce conţinea otravă și e în faţa judecătorilor. Pascale Ferrier a fost reţinută duminică la graniţa SUA cu Canada. FBI a descoperit în timpul anchetei şase scrisori similare trimise în septembrie.
La două zile după ce a fost arestată, femeia suspectată că i-a trimis lui Donald Trump un plic ce conţinea ricină a ajuns în faţa instanţei. Pascale Ferrier a fost audiată de judecătorii din Buffalo, New York, asistată de avocata sa.Plicul conţinea substanţa toxică, scrisoare de ameninţare și a fost adresat Casei Albe. Ricina este de 6.000 de ori mai puternică decât cianura şi este fatală chiar şi în doze mici.Fonda Kubiak, avocata lui Pascale Ferrier: "Clienta mea se bucură de prezumpţia de nevinovăţie şi asta va continua după ziua de astăzi.".